Utdrag fra HMS ved pelearbeider

Fra peleveiledningen 2005

Før man skal bygge, bør grunnundersøkelse av et vist omfang være obligatorisk.

Dette fordi kravene i NS 8405, Kapitel 3.ref (12.5) SIER: Byggherrens leveranser og medvirkning, pkt. 19.2 annet ledd: Byggherren bærer risikoen for at det fysiske arbeidsunderlaget og grunnforholdene er slik entreprenøren hadde grunn til å regne med ut fra kontrakten. Det vil si at byggherren på planleggingsstadiet har ansvar for at den fundamenteringsmetode han beskriver er gjennomførbar i praksis, og at det nedenfor stående inkluderes og evalueres i byggherrens egne planer:

Med de fundamenteringsmaskiner som i dag brukes må grunnen hvor de arbeider i fra være bæredyktige, og ha tilkomst som er tilstrekkelig stor for de maskiner, det utstyr som skal brukes og for inntransport for med trailere/semitrailere av materiell som skal benyttes. Dette må være planlagt og kontrollert før anbudspapirer sendes ut. Ansvaret for at dette skjer ligger i utbygger/byggherrens overordnede HMS plan

Nedkjøringer i byggegropene må ikke overstige 15 %, noe det må tas hensyn til slik at sikkerheten, **i henhold til maskinleverandørens henvisninger**, blir ivaretatt for fører og hjelpemann.

Borerigger for stålkjerne- injeksjons- og stagarbeider har driftsvekter fra 15 til 40 tonn. Grunnen som de skal operer fra, bør som et minimum, bestå av geoduk av god kvalitet under med et bærelag av min. 30 til 40 cm pukk med et lag av subbus eller gode grusmasser på toppen.

Sikkerhetsavstand rundt maskiner bør minimum være lik avstand opp til mast topp.